Butastur indicus
Butastur indicus (lat. Butastur indicus) — heyvanlar aləminin xordalılar tipinin quşlar sinfinin qırğıkimilər dəstəsinin qırğılar fəsiləsinin butastur cinsinə aid heyvan növü. Asiyanın şərqində — Yaponiya, Çin, Rusiyada yayılmışdır. Meşələrin çəmənliklər meşə talaları, bataqlıqlarla sərhədinə yaxın yerlərdə yaşayır. Orta ölçülü quşdur. Cənub-Şərqi Asiyada, bəzən də Hind-Avstraliya adalarında qışlayan köçəri quşdur. Əsas qidaları qurbağalar, ilanlar, kərtənkələlər və iri böcəklərdir. Çöl siçanları və siçovulları nadir hallarda ovlayır. Adətən ağacda yuvalayır. Yuvaları çox da böyük olmur. Adətən 30 sm-ə yaxın diametrdə yuvasını ağacların yüksək yerlərində qurur. Məhdud arealı olan nadir növlərdəndir.